Formular til brug ved indgivelse af klager over påstået ulovlig statsstøtte

(2003/C 116/03)

Det hedder i EF-traktatens artikel 88, stk. 3, at Kommissionen skal underrettes så betids om hver påtænkt indførelse eller ændring af støtteforanstaltninger, at den kan fremsætte sine bemærkninger hertil. Medlemsstaterne må ikke gennemføre de påtænkte foranstaltninger, før den nævnte fremgangsmåde har ført til en endelig beslutning.

Støtteforanstaltninger, der er gennemført i strid med traktatens artikel 88, stk. 3, udgør "ulovlig støtte".

Er Kommissionen kommet i besiddelse af oplysninger om en påstået ulovlig støtte, undersøger den i overensstemmelse med artikel 10, stk. 1, i Rådets forordning (EF) nr. 659/1999(1) omgående oplysningerne, uanset kilden til disse oplysninger.

I overensstemmelse med artikel 20, stk. 2, i ovennævnte forordning kan alle interesserede parter endvidere underrette Kommissionen om påstået ulovlig støtte og om påstået misbrug af støtte (i det følgende benævnt "en klage").

Alle personer eller virksomheder kan indgive en klage til Kommissionen. Proceduren er gratis. Når Kommissionen undersøger klager, er den imidlertid forpligtet til at overholde de procedureregler, der er fastsat i forordning (EF) nr. 659/1999, herunder især medlemsstatens indsigelsesret.

Foruden at indgive en klage til Kommissionen kan tredjeparter, hvis interesser er blevet skadet af en ulovlig støtte, normalt også indbringe sagen for de nationale domstole. En rapport om de nationale domstoles anvendelse af statsstøttereglerne kan ses på

http://europa.eu.int/comm/ competition/state_aid/legislation/ app_by_member_states/

Kommissionen kan imidlertid ikke tilbyde rådgivning om de nationale procedurer, der står til rådighed i de enkelte sager.

I vedlagte formular anføres de oplysninger, Kommissionen skal være i besiddelse af for at kunne følge op på en klage over påstået ulovlig støtte. Hvis De ikke er i stand til at udfylde alle afsnit i formularen, bedes De begrunde dette.

Formularen foreligger på alle fællesskabssprog på Europa-Kommissionens internet-server på følgende adresser: http://europa.eu.int/comm/ competition/index_en.html og http://europa.eu.int/comm/ secretariat_general/index_en.htm. Europa-webstedet indeholder også mange nyttige oplysninger om Fællesskabets statsstøtteregler, som kan være til nytte for Dem eller Deres rådgiver, når formularen skal udfyldes.

Formularen indsendes til nedenstående adresser:

For klager om mulig ulovlig statsstøtte inden for sektoren for produktion, forarbejdning og afsætning af landbrugsprodukter, der er opført i bilag I: Europa-Kommissionen Generaldirektorat for Landbrug

Direktorat H

Kontor: Loi 130 5-128 B - 1049 Bruxelles Fax (32-2) 296 76 72 E-post: Agri-State-Aids@cec.eu.int

For klager om mulig ulovlig statsstøtte inden for sektoren for produktion, forarbejdning og afsætning af fiskerivarer og akvakulturprodukter: Europa-Kommissionen Generaldirektorat for Fiskeri

Direktorat D

Rue Joseph II 99 B - 1049 Bruxelles Fax (32-2) 295 19 42 E-post: fish-aidesdetat@cec.eu.int

For klager om mulig ulovlig statsstøtte inden for transport- eller kulsektoren: Europa-Kommissionen Generaldirektorat for Energi og Transport

Direktorat A

Kontor 4 - Det indre marked, offentlig service, konkurrence og brugernes rettigheder B - 1049 Bruxelles Fax (32-2) 296 41 04 E-post: stateaid.transport@cec.eu.int

For klager om mulig ulovlig statsstøtte inden for andre sektorer: Europa-Kommissionen Generaldirektorat for Konkurrence

Registreringskontoret for statsstøtte

J-70, (4/136) B - 1049 Bruxelles Fax (32-2) 295 36 10 E-post: Stateaidgreffe@cec.eu.int

Hvis De ikke ved, hvilken afdeling der er ansvarlig, kan klagen sendes til: Generalsekretariatet Europa-Kommissionen B - 1049 Bruxelles E-post: Aidesdetat@cec.eu.int

I.A. Oplysninger om klageren

I.1. Klagerens efternavn og fornavn, eller virksomhedens navn:

I.2. Adresse eller hjemsted:

I.3. Telefonnummer, faxnummer, e-postadresse:

I.4. Navn, adresse, telefonnummer, faxnummer og e-postadresse på en kontaktperson:

I.5. Hvis klageren er en virksomhed, en kort beskrivelse af klager samt af arten af virksomhedens aktiviteter og sted(er), hvor de udøves:

I.6. Kort beskrivelse af, hvordan den påståede tildelte støtte påvirker klagerens interesser:

I.B. Oplysninger om klagerens repræsentant

I.7. Hvis klagen indgives på vegne af andre (en person eller en virksomhed), oplyses desuden navn, adresse, faxnummer og e-postadresse på repræsentanten, og der vedlægges skriftligt bevis for repræsentantens bemyndigelse.

II. Oplysninger om medlemsstaten

II.1. Medlemsstat:

II.2. Angiv det administrative niveau, hvor den påståede ulovlige statsstøtte er blevet ydet:

- central myndighed

- regional myndighed (giv venligst en nærmere beskrivelse)

- andet (giv venligst en nærmere beskrivelse)

III. Oplysninger om de påståede støtteforanstaltninger, der klages over

III.1. Klager De over en påstået støtteordning eller en påstået individuel støtteforanstaltning?

III.2. Hvornår blev den påståede støtte ydet eller den påståede støtteordning gennemført? Oplys venligst den påståede støtteordnings varighed (hvis den er kendt)

III.3. I hvilken/hvilke erhvervssektorer gælder den påståede støtteforanstaltning?

III.4. Hvor stort er det påståede støttebeløb? I hvilken form ydes det (lån, tilskudsgarantier, skattebegunstigelser eller -fritagelser osv.)?

III.5. Hvem er støttemodtageren? I tilfælde af en ordning, hvem er da berettiget til den påståede støtte?

Angiv venligst så mange oplysninger som muligt, herunder en beskrivelse af den/de pågældende virksomheders vigtigste aktiviteter.

III.6. Til hvilket formål blev den påståede støtte ydet (hvis det er kendt)?

IV. Grunde til at klage

Giv venligst en nærmere redegørelse for Deres klage, herunder grundene til, at De har klaget, hvilke regler i fællesskabsretten der efter Deres opfattelse er blevet overtrådt i forbindelse med ydelsen af den omhandlede påståede støtte, og hvordan dette har påvirket konkurrencevilkårene på fællesmarkedet og samhandelen mellem medlemsstaterne.

Hvis den påståede støtte har skadet Deres egne forretningsinteresser, bedes De venligst redegøre herfor.

V. Oplysninger om andre procedurer

V.1. Nærmere oplysninger om eventuelle henvendelser, der allerede er rettet til Kommissionen (vedlæg om muligt kopier af korrespondancen):

V.2. Henvendelser, der allerede er rettet til de nationale myndigheder (f.eks. centrale, regionale eller lokale offentlige organer, ombudsmand osv.; vedlæg om muligt kopier af korrespondancen):

V.3. Brug af nationale domstole eller andre procedurer (f.eks. voldgift eller forlig). (Oplys, om der allerede er truffet en afgørelse eller afsagt en kendelse og vedlæg i givet fald en kopi):

VI. Støttedokumenter

Angiv eventuelle dokumenter eller andet bevismateriale, som er indsendt til støtte for klagen, og vedlæg kopier.

Der bør så vidt muligt vedlægges en kopi af den nationale lov eller anden foranstaltning, som udgør retsgrundlaget for udbetalingen af den påståede støtte.

VII. Fortrolighed

For at den pågældende medlemsstat kan gøre brug af sin indsigelsesret, kan Kommissionen blive nødt til at give medlemsstaten kendskab til Deres identitet og eventuelle støttedokumenter eller indholdet af disse. Hvis De ønsker at forblive anonym og/eller, at visse dokumenter eller oplysninger ikke skal videregives, bedes De tydeligt angive dette og tydeligt markere fortrolige dele i dokumenterne samt give en begrundelse herfor.

Sted, dato og klagerens underskrift

(1) EFT L 83 af 27.3.1999, s. 1.